માણસા પોલીસ સૂત્રોના જણાવ્યા અનુસાર આ કરુણ અકસ્માતની મળતી વિગતો મુજબ વિહાર ચાર રસ્તા પાસે આવેલ ચામુંડાનગર સોસાયટીમાં રહેતા મહેન્દ્રભાઈ રણછોડભાઈ સથવારાના બંને પુત્રો વાસુદેવભાઈ અને હેમંતભાઈ ગઈ રાત્રીએ પોતાની અલ્ટો કાર લઈને વિજાપુર તરફ જઈ રહ્યા હતા ત્યારે વિહાર ચાર રસ્તાથી વિજાપુર રોડ પર ચડાસણા પાટિયા પાસે સામેથી આવી રહેલી ટ્રકના ચાલકે ટ્રક પૂરઝડપે અને બેફિકરાઈથી ચલાવીને વાસુદેવભાઈની અલ્ટો કારને સામેથી જોરદાર ટક્કર મારતાં કારનો આગળથી કચ્ચરઘાણ વળી ગયો હતો.